Ettepanek: NÕUKOGU OTSUS kirjavahetuse vormis lepingu sõlmimise kohta Euroopa Liidu ja Hiina Rahvavabariigi vahel vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII seoses kontsessioonide muutmisega Bulgaaria Vabariigi ja Rumeenia loendis nende Euroopa Liiduga ühinemise käigus /* COM/2012/0641 final - 2012/0304 (NLE) */





SELETUSKIRI 1. ETTEPANEKU TAUST Bulgaaria Vabariigi ja Rumeenia ühinemisega laiendas Euroopa Liit oma tolliliitu. Sellest tulenevalt oli Euroopa Liit Maailma Kaubandusorganisatsiooni (WTO) eeskirjade (GATT artikli XXIV lõige 6) alusel kohustatud alustama läbirääkimisi WTO liikmetega, kellel on läbirääkimisõigus mis tahes ühineva riigi loendite suhtes, et leppida kokku kompenseeriva täpsustuse suuruses. Selline kohandamine on vajalik juhul, kui ELi välise tollitariifirežiimi vastuvõtmise tulemusena ületab tariif taseme, millega liituv riik on ennast WTOs sidunud, võttes samal ajal arvesse tolliliidu teiste osaliste sama tariifirea tollimaksude vähendamist tolliliidu moodustamisel. 29. jaanuaril 2007 andis nõukogu komisjonile loa alustada läbirääkimisi GATT 1994 artikli XXIV lõike 6 alusel. Seepärast pidas komisjon läbirääkimisi läbirääkimisõigust omavate WTO liikmetega erikontsessioonide tühistamise üle seoses Bulgaaria Vabariigi ja Rumeenia loendite tühistamisega nende riikide Euroopa Liiduga ühinemise käigus. Hiina Rahvavabariigiga peetud läbirääkimiste tulemusena koostati kirjavahetuse vormis lepingu projekt, mis parafeeriti 31. mail 2012. 2. HUVITATUD ISIKUTEGA KONSULTEERIMISE TULEMUSED JA MÕJU HINDAMINE Komisjon pidas läbirääkimisi vastavalt nõukogu antud läbirääkimissuunistele. Enne parafeerimist teavitati tekstist nõukogu (kaubanduspoliitika komitee) ja Euroopa Parlamenti (rahvusvahelise kaubanduse komisjon). 3. ETTEPANEKU ÕIGUSLIK KÜLG Käesolevas ettepanekus palutakse nõukogul võtta vastu otsus Hiina Rahvavabariigiga kirjavahetuse vormis lepingu sõlmimise kohta. Samal ajal esitatakse eraldi ettepanek lepingu allkirjastamiseks. Komisjon võtab seejärel vastu rakendusmääruse vastavalt ühise turukorralduse ühtse määruse (määrus (EÜ) nr 1234/2007) artiklile 144 ja määruse (EÜ) nr 1216/2009 (millega nähakse ette põllumajandussaaduste töötlemisel saadud teatavate kaupadega kauplemise kord) artiklile 7. 2012/0304 (NLE) Ettepanek: NÕUKOGU OTSUS kirjavahetuse vormis lepingu sõlmimise kohta Euroopa Liidu ja Hiina Rahvavabariigi vahel vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII seoses kontsessioonide muutmisega Bulgaaria Vabariigi ja Rumeenia loendis nende Euroopa Liiduga ühinemise käigus EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõike 6 punkti a alapunktiga v, võttes arvesse Euroopa Komisjoni ettepanekut, võttes arvesse Euroopa Parlamendi nõusolekut ning arvestades järgmist: (1) 29. jaanuaril 2007 andis nõukogu komisjonile loa alustada läbirääkimisi teatavate teiste Maailma Kaubandusorganisatsiooni (WTO) liikmetega 1994. aasta üldise tolli- ja kaubanduskokkuleppe (GATT) artikli XXIV lõike 6 alusel Bulgaaria Vabariigi ja Rumeenia Euroopa Liiduga ühinemise käigus. (2) Komisjon pidas läbirääkimisi vastavalt nõukogu vastu võetud läbirääkimissuunistele. (3) Kõnealused läbirääkimised on lõppenud ja 31. mail 2012 parafeeriti Euroopa Liidu ja Hiina Rahvavabariigi vaheline kirjavahetuse vormis leping, mis käsitleb vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII kontsessioonide muutmist Bulgaaria Vabariigi ja Rumeenia loendis nende Euroopa Liiduga ühinemise käigus (edaspidi „leping”). (4) Kooskõlas nõukogu otsusega [...][1] kirjutati kõnealune leping Euroopa Liidu nimel alla [kuupäev], eeldusel et leping sõlmitakse hilisemal kuupäeval. (5) See leping tuleks heaks kiita, ON VASTU VÕTNUD KÄESOLEVA OTSUSE: Artikkel 1 Euroopa Liidu nimel kiidetakse heaks Euroopa Liidu ja Hiina Rahvavabariigi vaheline kirjavahetuse vormis sõlmitav leping, mis käsitleb vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII kontsessioonide muutmist Bulgaaria Vabariigi ja Rumeenia loendis nende Euroopa Liiduga ühinemise käigus. Lepingu tekst on lisatud käesolevale otsusele. Artikkel 2 Nõukogu eesistujal on õigus määrata isik(ud), kes on volitatud esitama liidu nimel lepingus sätestatud teate[2]. Artikkel 3 Käesolev otsus jõustub selle vastuvõtmise kuupäeval. Brüssel, Nõukogu nimel eesistuja LISA KIRJAVAHETUSE VORMIS SÕLMITAV LEPING, Euroopa Liidu ja Hiina rahvavabariigi vahel vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII seoses kontsessioonide muutmisega Bulgaaria Vabariigi ja Rumeenia loendis nende Euroopa Liiduga ühinemise käigus A. Euroopa Liidu kiri Koht, kuupäev Lugupeetud … Pärast läbirääkimisi vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII seoses kontsessioonide muutmisega Bulgaaria Vabariigi ja Rumeenia loendis nende Euroopa Liiduga ühinemise käigus on mul au teha järgmine ettepanek. 1. EL lisab oma EL 27 tolliterritooriumi loendisse EL 25 loendis sisalduvad kontsessioonid koos järgmiste muudatustega. Tariifireale 0703 20 00 lisatakse küüslaugu ELi tariifikvoodi raames Hiina Rahvavabariigile eraldatavale tariifikvoodile 12 375 tonni, säilitades praeguse kvoodijärgse tariifi 9,6 %. ELi tariifikvoodi raames Hiina Rahvavabariigile eraldatavat tariifikvooti suurendatakse 800 tonni võrra (kuivatatud netokaal) perekonna Agaricus seente puhul, mis on toiduks valmistatud või konserveeritud ilma äädikata (tariifiartikli number 2003 10 30, kvoodiväline tariif 18,4+222,0 eurot 100kg netomassi kohta nõrutatult), ja perekonna Agaricus seente puhul, mis on lühiajaliseks säilitamiseks konserveeritud või konserveeritud ilma äädikata (tariifiartikli number 2003 10 20, kvoodiväline tariif 18,4+191,0 eurot/100kg netomassi kohta nõrutatult), kvoodijärgne tariif 23 %; kvoodi hulka arvatakse tariifirida 0711 51 00 (kvoodiväline tariif 9,6+191 eurot 100 kg netomassi kohta nõrutatult). Luuakse šokolaadi tariifikvoot 2026 tonni (erga omnes), kvoodijärgne tariif 38 % (tariifiartikli numbrid 1806 20, 1806 31, 1806 32 ja 1806 90). Luuakse suhkrukondiitritoodete tariifikvoot 2289 tonni (erga omnes), kvoodijärgne tariif 35 % (tariifiartikli number 1704). Luuakse kuivikute tariifikvoot 409 tonni (erga omnes), kvoodijärgne tariif 40% (tariifiartikli number 1905 90). 2. Hiina Rahvavabariik aktsepteerib Euroopa Liidu lähenemisviisi tariifikvootide tasaarveldamisel võimalusena kohandada EL 25 riikide ning Bulgaaria Vabariigi ja Rumeenia GATTi kohustusi pärast Euroopa Liidu hiljutist laienemist. Lepingu jõustumiseks teatavad Euroopa Liit ja Hiina Rahvavabariik üksteisele siseriiklike menetluste lõpuleviimisest. Leping jõustub 14 päeva pärast viimase teatise kättesaamise kuupäeva. Oleksin tänulik, kui saaksite mulle kinnitada, kas Teie valitsus nõustub käesoleva kirja sisuga. Kui annate oma kinnituse, moodustavad käesolev kiri ja Teie kinnitus üheskoos Euroopa Liidu ja Hiina Rahvavabariigi vahelise kirjavahetuse vormis lepingu. Palun võtke vastu minu sügav lugupidamine. Euroopa Liidu nimel B. Hiina Rahvavabariigi kiri Koht, kuupäev Lugupeetud … Mul on au teatada, et sain kätte Teie [kuupäev] kirja, mille sisu on järgmine: „Pärast läbirääkimisi vastavalt 1994. aasta üldise tolli- ja kaubanduskokkuleppe (GATT) artikli XXIV lõikele 6 ja artiklile XXVIII seoses kontsessioonide muutmisega Bulgaaria Vabariigi ja Rumeenia loendis nende Euroopa Liiduga ühinemise käigus on mul au teha järgmine ettepanek. 1. EL lisab oma EL 27 tolliterritooriumi loendisse EL 25 loendis sisalduvad kontsessioonid koos järgmiste muudatustega. Tariifireale 0703 20 00 lisatakse küüslaugu ELi tariifikvoodi raames Hiina Rahvavabariigile eraldatavale tariifikvoodile 12 375 tonni, säilitades praeguse kvoodijärgse tariifi 9,6 %. ELi tariifikvoodi raames Hiina Rahvavabariigile eraldatavat tariifikvooti suurendatakse 800 tonni võrra (kuivatatud netokaal) perekonna Agaricus seente puhul, mis on toiduks valmistatud või konserveeritud ilma äädikata (tariifiartikli number 2003 10 30, kvoodiväline tariif 18,4+222,0 eurot 100kg netomassi kohta nõrutatult), ja perekonna Agaricus seente puhul, mis on lühiajaliseks säilitamiseks konserveeritud või konserveeritud ilma äädikata (tariifiartikli number 2003 10 20, kvoodiväline tariif 18,4+191,0 eurot/100kg netomassi kohta nõrutatult), kvoodijärgne tariif 23 %; kvoodi hulka arvatakse tariifirida 0711 51 00 (kvoodiväline tariif 9,6+191 eurot 100 kg netomassi kohta nõrutatult). Luuakse šokolaadi tariifikvoot 2026 tonni (erga omnes), kvoodijärgne tariif 38 % (tariifiartikli numbrid 1806 20, 1806 31, 1806 32 ja 1806 90). Luuakse suhkrukondiitritoodete tariifikvoot 2289 tonni (erga omnes), kvoodijärgne tariif 35 % (tariifiartikli number 1704). Luuakse kuivikute tariifikvoot 409 tonni (erga omnes), kvoodijärgne tariif 40% (tariifiartikli number 1905 90). 2. Hiina Rahvavabariik aktsepteerib Euroopa Liidu lähenemisviisi tariifikvootide tasaarveldamisel võimalusena kohandada EL 25 riikide ning Bulgaaria Vabariigi ja Rumeenia GATTi kohustusi pärast Euroopa Liidu hiljutist laienemist. Lepingu jõustumiseks teatavad Euroopa Liit ja Hiina Rahvavabariik üksteisele siseriiklike menetluste lõpuleviimisest. Leping jõustub 14 päeva pärast viimase teatise kättesaamise kuupäeva. Oleksin tänulik, kui saaksite mulle kinnitada, kas Teie valitsus nõustub käesoleva kirja sisuga. Kui annate oma kinnituse, moodustavad käesolev kiri ja Teie kinnitus üheskoos Euroopa Liidu ja Hiina Rahvavabariigi vahelise kirjavahetuse vormis lepingu.” Mul on au kinnitada, et minu valitsus on eespool esitatud kirjaga nõus. Hiina Rahvavabariigi nimel [1] ELT […], […], lk […]. [2] Nõukogu peasekretariaat avaldab lepingu jõustumise kuupäeva Euroopa Liidu Teatajas.